ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่นไต้หวัน และสาธารณรัฐเกาหลีต่อไปพ.ศ. ๒๕๕๘ ตามที่คณะกรรมการพิจารณาการทุ่มตลาดและการอุดหนุนได้มีมติตามคำขอของบริษัทไทยน๊อคซ์ สเตนเลส จำกัด (มหาชน) ซึ่งปัจจุบันเปลี่ยนชื่อเป็นบริษัทโพสโค-ไทยน๊อคซ์ จำกัด (มหาชน) ในการประชุม ครั้งที่ ๒/๒๕๕๗ เมื่อวันที่ ๑๐ มีนาคมพ.ศ. ๒๕๕๗ ให้เปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่นและแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีกรมการค้าต่างประเทศ จึงได้ออกประกาศกรมการค้าต่างประเทศ เรื่องเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากประเทศญี่ปุ่น ไต้หวันและสาธารณรัฐเกาหลีต่อไป พ.ศ. ๒๕๕๗ ลงวันที่ ๑๑ มีนาคม พ.ศ. ๒๕๕๗และกำหนดให้เรียกเก็บอากรตอบโต้การทุ่มตลาดในการนำเข้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕ และ๗๒๒๐.๒๐ ที่มีแหล่งกำเนิดจากประเทศญี่ปุ่น ในอัตราร้อยละ ๐ ถึงร้อยละ ๕๐.๙๒ของราคา ซี ไอ เอฟ จากไต้หวันในอัตราร้อยละ ๐ ถึงร้อยละ ๓๓.๙๙ ของราคา ซี ไอ เอฟและจากสาธารณรัฐเกาหลี ในอัตราร้อยละ ๕๐.๙๙ ของราคา ซี ไอ เอฟเป็นกำหนดเวลาหนึ่งปี นับตั้งแต่วันที่ ๑๙ มีนาคม พ.ศ. ๒๕๕๗ เป็นต้นไปหรือจนกว่าจะมีประกาศคณะกรรมการเปลี่ยนแปลงเป็นอย่างอื่นตามประกาศคณะกรรมการพิจารณาการทุ่มตลาดและการอุดหนุน เรื่องให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อไป พ.ศ.๒๕๕๗ ลงวันที่ ๑๒ มีนาคม พ.ศ. ๒๕๕๗ นั้นคณะกรรมการพิจารณาการทุ่มตลาดและการอุดหนุนได้พิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีในการประชุมครั้งที่ ๒/๒๕๕๘ เมื่อวันที่ ๔ กุมภาพันธ์ พ.ศ. ๒๕๕๘ โดยวินิจฉัยว่าการยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกจึงมีมติให้เรียกเก็บอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น ไต้หวันและสาธารณรัฐเกาหลีต่อไปอีกในอัตราเดิม เป็นระยะเวลา ๕ ปีอาศัยอำนาจตามความในมาตรา ๗ มาตรา ๔๙ มาตรา ๕๗ มาตรา ๖๐ และมาตรา ๗๓(๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อไปพ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา ๕ ปีข้อ ๓ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กกล้าไร้สนิมรีดเย็นชนิดม้วนแผ่นและแผ่นแถบ ภายใต้พิกัดอัตราศุลกากรประเภทย่อยตามบัญชีท้ายประกาศนี้ที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลี ในอัตราดังต่อไปนี้(๑) สินค้าที่มีแหล่งกำเนิดจากประเทศญี่ปุ่น(ก) บริษัท Sumitomo Metal Industries, Ltd. และบริษัท Sumitomo Metal (Naoetsu), Ltd. อัตราร้อยละ๑๔.๘๘ ของราคา ซี ไอ เอฟ(ข) บริษัท JFE Steel Corporation อัตราร้อยละ ๑๙.๘๒ ของราคา ซี ไอ เอฟ(ค) บริษัท Nisshin Steel Co., Ltd. อัตราร้อยละ ๓๗.๐๔ ของราคา ซี ไอ เอฟ(ง) บริษัท Nippon Kinzoku Co., Ltd. อัตราร้อยละ ๐ ของราคา ซี ไอ เอฟ(จ) บริษัท Nippon Steel and Sumikin Stainless Steel Corporation อัตราร้อยละ ๑๑.๕๖ ของราคา ซี ไอ เอฟ(ฉ) ผู้ผลิตรายอื่น อัตราร้อยละ ๕๐.๙๒ ของราคา ซี ไอ เอฟ(๒) สินค้าที่มีแหล่งกำเนิดจากไต้หวัน(ก) บริษัท Chia Far Industrial Factory อัตราร้อยละ ๐ ของราคา ซี ไอ เอฟ(ข) ผู้ผลิตรายอื่น อัตราร้อยละ ๓๓.๙๙ ของราคา ซี ไอ เอฟ(๓) สินค้าที่มีแหล่งกำเนิดจากสาธารณรัฐเกาหลี อัตราร้อยละ ๕๐.๙๙ของราคา ซี ไอ เอฟข้อ ๔ ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วัน นับแต่วันได้รับแจ้งคำวินิจฉัยประกาศณ วันที่ ๑๘ กุมภาพันธ์ พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากประเทศญี่ปุ่น ไต้หวัน และสาธารณรัฐเกาหลีต่อไปพ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๓ มีนาคม ๒๕๕๘วิศนี/ผู้ตรวจ๑๐ มีนาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๔๖ ง/หน้า ๓๐/๒๕ กุมภาพันธ์ ๒๕๕๘